වැඩිදුර වාර්තාවක් යොමුකරමින් එහිදී අපරාධ පරීක්ෂණ දෙපාර්තමේන්තුව සඳහන් කළේ  ඕස්ට්‍රේලියාවට ගොස් මාධ්‍යවේදී කීත් නොයාර්ගෙන් ප්‍රකාශයක් ද සටහන් කර ගත් බවයි.එහිදී කීත්නොයාර් සඳහන් කර ඇත්තේ සුදු වෑන් රථයකින් පැමිණි කණ්ඩායමක් තමන්ව පැහැරගෙන ගොස් දෑස් වසා, විලංගු දමා අඩ නිරුවත් කර බරපතල ලෙස පහරදීම නැවතුනේ ඔවුනට ලැබුණු දුරකථන ඇමතුමක් නිසා බවයි.මෙහිදී අපරාධ පරීක්ෂණ දෙපාර්තමේන්තුව සඳහන් කළේ කීත් නොයාර් පැහැර ගත් කණ්ඩායමේ අණදෙන නිලධාරියා ලෙස කටයුතු කළ බවට සැකපිට අත්අඩංගුවට ගත් මේජර් බුලවත්ත සහ ඔහුට අණදෙන හිටපු හමුදා බුද්ධි අංශ අධ්‍යක්ෂ විශ්‍රාමික මේජර් ජනරාල් අමල් කරුණාසේකර යන අය අතර පැහැර ගැනීම සිදුවූ කාලයේදී දුරකථන සංවාද 3 ක් සිදුවී ඇති බවයි.සැකකාර මේජර් බුලවත්තගේ නියෝග මත කීත් නොයාර් රඳවා සිටි දොම්පේ  - බදුවත්ත වලව්ව තමන් කුලියට ලබා ගත් බව ලාන්ස් කෝප්‍රල් සෝමසූරිය සාක්ෂි ලබාදී ඇති බව ද මෙහිදී අපරාධ පරීක්ෂණ දෙපාර්තමේන්තුව අධිකරණයට දැනුම් දුන්නා.